Viksdalen

Viksdalen er en bygd som ligger øst i Sunnfjord kommune i Vestland. Bygden kan deles i fire større krinser, Råheimsdalen, Eldalsdalen, Vikja  («Dalen») og Vasstrand. De to dalførene Råheimsdalen og Eldalsdalen møtes i Viksdalsvatnet, dalføret leder herifra videre mot Sande i Sunnfjord som er kommunesenteret i Gaular. 

Senteret i bygden, Vikja, ligger ved enden av Råheimsdalen. Her finnes skole, barnehage, nærbutikk og kirke. Vasstranda er brukt som fellesbetegnelse for gårdene på sørsiden av Viksdalsvatnet, mellom Eldalsosen og Kirkelid.

Geografi/Natur

Viksdalen er kjent for sin rike natur med elven Gaula (Gaularvassdraget) og Viksdalsvatnet som et naturlig midtpunkt. Veiforbindelsen over Gaularfjellet mellom Viksdalen og Balestrand er også godt kjent, og vil få status som nasjonal turistvei. Gaularfjellet er også et ettertraktet område for friluftsliv, særlig i vintersesongen.

Verdt å vite
 Det finnes en egen stil av rosemaling som kommer fra Viksdalen. Les mer om denne under Viksdalsmaling.
 Viksdalen har to kirkebygg, Viksdalen kirke som ligger i Vikja og Hestad kapell plassert på landtungen mellom Viksdalsvatnet og Hestadfjorden
 Skianlegg på Hoffslåttene i Eldalsdalen (åpnet 25.Jan.2012)
 Nasjonal turistveg Gaularfjellet

Gårder i Viksdalen

Eldalsdalen
Dekker dalføret Eldalsdalen fra Gaularfjellet til Eldalsosen.
Mjell Gnr.16
Mjellsmyra Gnr.15
Hov Gnr.17
Gjermundstad Gnr.18
Lyngstad Gnr.19
Oppedal Gnr.14
Tjønneland Gnr.23
Bratteteig Gnr.22
Indre Eldal Gnr.20
Ytre Eldal Gnr.21
Bell Gnr.24
Følling Gnr.13
Espeset Gnr.25

Råheimsdalen
Dekker dalføret Råheimsdalen fra Haukedalsvatnet (Vikum/Solheim) til Vikja.
Vikum Gnr.32
Årnes øvre Gnr.31
Vindheim Gnr.30
Kjelstad øvre Gnr.29
Øvrebotnen Gnr.28
Solheimsbakke Gnr.33
Solheim Gnr.34
Mosstad Gnr.35
Mosstadhaug Gnr.36
Vallestad Gnr.37
Øen Gnr.38
Tuften Gnr.27
Råheim Gnr.39
Hetle Gnr.40
Ørnehaug Gnr.41
Haugane Gnr.42

Vikja / «Dalen» 
Dekker Vikja til Roska (nordsiden av Viksdalsvatnet)
Viken Gnr.43
Hellebust Gnr.26
Hatlestad Gnr.45
Hage Gnr.44
Nes Gnr.46
Kvamen Gnr.47
Roska Gnr.48

Vasstranda
Dekker området fra Eldalsosen til Hestad (sørsiden av Viksdalsvatnet)
Hestebeit Gnr.12
Tormodset Gnr.11
Sandene Gnr.10
Årteig Gnr.9
Årlid Gnr.8
Rørstad Gnr.6
Rørstadbotnen Gnr.7

Hestadgrend
Området rundt Hestadfjorden er regnet som en del av Viksdalen. Innbyggerne her sokner til Sande når det gjelder kommunale tjenester som skole og barnehage. Grenden blir derfor ofte ikke regnet som en del av Viksdalen, og spør du noen fra området vil de nok si de hører til Sande. Siden gårdene hører til dalføret tar vi de allikevel med her:
Øvrestrand Gnr.5
Kirkelid Gnr.4
Nedrestrand Gnr.3
Årnes nedre Gnr.2
Horsevik Gnr.1
Kjelstad nedre Gnr.51
Hestad Gnr.50
Vågen Gnr.49 ligger på nordsiden av Viksdalsvatnet, men har tilkomst fra Hestad. Regnes derav som en del av Hestadgrend.

Kjente personer fra Viksdalen
Maria Hage f. 1868 – d. 1956. Jordmor, hedret med Kongens fortjenstmedalje i sølv.
Ole Hetle f. 1887 – d. 1968. Sønn av Mikal Hetle. Dømt, senere frikjent for medvirkning til drap i Hetle-saken.
Henrik Hetle f. 1870 – d. 1906, bonde. Funnet død ved Hetle-stølen. Rykter omkring hans død førte til Hetle-saken.
Mikal Hetle f. 1853 – d. 1930, bonde. Dømt, senere frikjent for drap på sin nabo i Hetle-saken, et av Norgeshistoriens kjente justismord.
Ottar Hov f. 1943 – turistvert, Venstrepolitiker og naturverner. En av hovedpersonene bak Fossestien.
Kristen Kjelstad f. 1766 – d. 1844 – bygdekunstner, opphavsmann til Viksdalsmaling
Steinar Gudmund Ness f. 1959 – bonde og Senterpartipolitiker
Mathias Råheim f. 1951 – bonde og Høyrepolitiker

Referanser

Eksterne lenker
 Viksdalen på nett – Bygden sin lokale informasjonside
 Viksdølsk – Uautorisert ordbok for ord og uttrykk brukt i Viksdalen
 Viksdalen kyrkje og kykjegard

Sunnfjords geografi
Bygder i Vestland
Daler i Vestland
Gaular